pythainlp/thai-wiki-dataset-v4 huggingface dataset:
มัสยิดยูฆารือเกิฟแฮร์อาฆา

มัสยิดยูฆารือเกิฟแฮร์อาฆา (Yukhari Govhar Agha Mosque) เป็นมัสยิดในชูชา ประเทศอาเซอร์ไบจาน มัสยิดตั้งอยู่ที่จัตุรัสถนนยูซิฟ แวซีร์ แชแมนแซมินลี ซึ่งอยู่กลางเมือง และเป็นหนึ่งในหมู่อาคารในพื้นที่ที่ออกแบบโดยสถาปนิกคนเดียวกัน ชื่อของมัสยิดแปลว่า "มัสยิดเกิฟแฮร์อาฆาบน" อันสื่อถึงที่ตั้งที่อยู่ตอนบนของเมืองชูชา เพื่อไม่ให้สับสนกับมัสยิดอาชาฆือเกิฟแฮร์อาฆาซึ่งตั้งอยู่ตอนล่างของเมือง ทั้งสองมัสยิดถือเป็นมัสยิดสำคัญของเมืองชูชา
ในสมัยโซเวียต มัสยิดถูกปิดและใช้งานเป็นพิพิธภัณฑ์ และเปิดใช้งานใหม่เป็นมัสยิดอีกครั้งในปี 1988 ภายหลังการยึดเมืองชูชาของกองกำลังคาราบัค-อาร์มีเนียในปี 1992 มัสยิดไม่ได้ถูกใช้งานอีก หลังการบูรณะเล็กน้อยโดยซ่อมแซมหลังคาของมัสยิดในช่วงปี 2008–2009 รัฐมนตรีกระทรวงเศรษฐกิจของสาธารณรัฐนากอร์โน-คาราบัคมีคำสั่งให้บูรณะซ่อมแซมโดยจ้างช่างชาวอิหร่านเข้ามาช่วยในงานบูรณะ ในขณะที่ทางการอาเซอร์ไบจานแสดงความไม่พอใจอย่างมากต่อโครงการบูรณะมัสยิดนี้ รองผู้ว่าการคณะกรรมาธิการแห่งรัฐว่าด้วยกิจการองค์การศาสนา (State Committee for Work with Religious Organizations) ระบุว่า "จุดมุ่งหมายของชาวอาร์มีเนียที่จะบูรณะมัสยิดเก่าแก่ในชูชานี้ เป็นความพยายามกลบเกลื่อนร่องรอยความเสียหายที่พวกเขาทำต่ออนุสรณ์ทางศาสนาและวัฒนธรรมของอาเซอร์ไบจานในดินแดนที่พวกเขายึดครองไป"
หลังโครงการบูรณะหลายปี มัสยิดรวมถึงหมู่อาคารโดยรอบที่เป็นผลงานของสถาปนิกคนเดียวกันได้เปิดต่อสาธารณชนอีกครั้งเพื่อการท่องเที่ยวอย่างเป็นทางการในวันที่ 14 ตุลาคม 2019 มัสยิดได้รับการใช้งานในฐานะศูนย์วัฒนธรรมอาร์มีเนีย-อิหร่าน และที่สำคัญคือไม่ปรากฏการระบุความเกี่ยวข้องของมัสยิดกับอาเซอร์ไบจาน แต่กลับนำเสนอมัสยิดนี้ในฐานะมัสยิดของอิหร่านแทน มีการจัดละหมาดวันศุกร์ขึ้นครั้งแรกในมัสยิดเมื่อ 13 พฤศจิกายน 2020 โดยทหารอาเซอร์ไบจาน เป็นครั้งแรกที่มีการละหมาดวันศุกร์ในมัสยิดนี้ในรอบ 28 ปี
ฟรีดริชที่ 2 แกรนด์ดยุกแห่งบาเดิน

แกรนด์ดยุกฟรีดริชที่ 2 แห่งบาเดิน  ประสูติ 9 กรกฎาคม พ.ศ. 2400 พระโอรสพระองค์ใหญ่ใน ฟรีดริชที่ 1 แกรนด์ดยุกแห่งบาเดิน และ เจ้าหญิงลูอีเซอแห่งปรัสเซีย พระราชนัดดาใน จักรพรรดิวิลเฮ็ล์มที่ 1 แห่งเยอรมนี พระราชภาคิไนยใน จักรพรรดิฟรีดริชที่ 3 แห่งเยอรมนี พระญาติใน จักรพรรดิวิลเฮ็ล์มที่ 2 แห่งเยอรมนี ทรงเป็นพระเชษฐาใน วิกตอเรียแห่งบาเดิน สมเด็จพระราชินีแห่งสวีเดน พระราชมาตุลา (ลุงฝ่ายแม่) ใน สมเด็จพระเจ้ากุสตาฟที่ 6 อดอล์ฟแห่งสวีเดน พระองค์ทรงเสกสมรสกับ เจ้าหญิงฮิลดาแห่งนัสเซา พระธิดาใน แกรนด์ดยุกอดอล์ฟแห่งลักเซมเบิร์ก พระน้องนางเพียงพระองค์เดียวของ แกรนด์ดยุกวิลเลมที่ 4 แห่งลักเซมเบิร์ก ไม่มีพระบุตร ภายหลังการสิ้นพระชนม์ของพระองค์ ระบอบแกรนด์ดยุกของบาเดินก็สิ้นสุดลง
ปิยกุล บุญเพิ่ม

ปิยกุล บุญเพิ่ม (เกิด 28 ตุลาคม พ.ศ. 2499) อดีตประธานศาลฎีกา คนที่ 47 โดยเป็นประธานศาลฏีกาหญิงที่สองในประวัติศาสตร์ศาลยุติธรรมของประเทศไทย
ประวัติ.
ปิยกุลสำเร็จการศึกษานิติศาสตรบัณฑิต (เกียรตินิยมอันดับ 2) มหาวิทยาลัยรามคำแหง นิติศาสตรมหาบัณฑิต จุฬาลงกรณ์มหาวิทยาลัย และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา ดำรงตำแหน่งผู้ช่วยผู้พิพากษา เมื่อพ.ศ. 2525 และได้ดำรงตำแหน่งที่สำคัญ เช่น ผู้พิพากษาหัวหน้าคณะในศาลแพ่ง ผู้พิพากษาหัวหน้าคณะในศาลอุทธรณ์ ประธานแผนกคดีล้มละลายในศาลฎีกา ประธานศาลอุทธรณ์
ในการทำงานผู้พิพากษา ปิยกุลเคยเป็นองค์คณะพิจารณาชั้นอุทธรธ์คดีอาญาของผู้ดำรงตำแหน่งทางการเมือง เช่น คดี อม.อธ.3/2562 (คดีจีทูจี) ในส่วนของจำเลยที่ 16 (นายสุธี เชื่อมไธสง), อม.อธ.4/2562 ของนางชญาดา วิภัติภูมิประเทศ อดีตสมาชิกสภากรุงเทพมหานคร (ส.ก.) ในคดีบัญชีทรัพย์สิน, คดี อม.อธ.5/2562 คดีนางนาที รัชกิจประการ ถูกกล่าวหาจงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จหรือปกปิดข้อเท็จจริง 
เมื่อวันที่ 21 กรกฎาคม พ.ศ. 2564 คณะกรรมการตุลาการศาลยุติธรรม (ก.ต.) ได้พิจารณาเห็นชอบให้ดำรงตำแหน่งประธานศาลฎีกา คนที่ 47 ต่อจากนางเมทินี ชโลธร โดยดำรงตำแหน่งตั้งแต่วันที่ 1 ตุลาคม พ.ศ. 2564 - 30 กันยายน พ.ศ. 2565 สิ้นสุดวาระเนื่องจากอายุครบ 65 ปี 
ระหว่างการดำรงตำแหน่งประธานศาลฎีกา ได้มีการจัดตั้งแผนกคดีซื้อขายออนไลน์ในศาลแพ่ง เนื่องจากช่องทางระงับข้อพิพาทที่มีอยู่ไม่เอื้อต่อการที่ผู้บริโภคจะเข้าถึงได้โดยสะดวก เป็นผลให้ผู้บริโภคจำนวนมากไม่ได้รับการเยียวยาความเสียหาย จากการถูกเอารัดเอาเปรียบจากผู้ประกอบธุรกิจที่ไม่สุจริต จึงมีความจำเป็นต้องจัดตั้งแผนกคดีซื้อขายออนไลน์ขึ้นในศาลแพ่งให้เป็นระบบศาลอิเล็กทรอนิกส์เต็มรูปแบบ ซึ่งผู้ที่มีข้อพิพาทอันเกิดจากการบริโภควิถีใหม่สามารถเข้าถึงศาล และใช้สิทธิฟ้องร้องดำเนินคดีด้วยตนเองได้โดยสะดวก เพื่อระงับข้อพิพาทระหว่างผู้ที่เกี่ยวข้องทุกฝ่ายได้อย่างเป็นธรรมและเป็นไปด้วยความรวดเร็วยิ่งขึ้น
หลังจากพ้นจากตำแหน่งประธานศาลฎีกา ปิยกุลยังคงทำหน้าที่เป็นผู้พิพากษาอาวุโสในศาลฎีกา และเป็นองค์คณะพิจารณาคดีอาญาของผู้ดำรงตำแหน่งทางการเมือง เช่น คดี อม.9/2567
รายชื่อนักแสดงภาพยนตร์ลามกเกย์

รายชื่อดังต่อไปนี้เป็นรายชื่อของนักแสดงชายที่ปรากฏในภาพยนตร์ลามกเกย์ ซึ่งเป็นอุตสาหกรรมภาพยนตร์ที่มีมูลค่ามากถึง 13 พันล้านดอลลาร์สหรัฐฯ ในประเทศสหรัฐอเมริกาในปี ค.ศ. 2009 โดยภาพยนตร์ลามกเกย์ก็ถือเป็นอุตสาหกรรมภาพยนตร์ลามกที่กินส่วนแบ่งร้อยละ 5 ถึง ร้อยละ 10 จากตลาดภาพยนตร์ลามกทั้งหมด
ชื่อของนักแสดงอาจจะเป็นทั้งชื่อจริงหรือนามแฝงของนักแสดง การใช้นามแฝงในวงการภาพยนตร์ลามกเกย์นั้นมีเหตุผลด้วยกันหลายประการ อาทิ เหตุผลทางด้านกฎหมาย, เหตุผลตามระเบียบของแต่ละค่ายภาพยนตร์ หรือ เหตุผลตามความต้องการของนักแสดงเอง เป็นต้น 
ทั้งนี้รายชื่อของนักแสดงชายที่ปรากฏไม่ได้หมายความว่าบุคคลในรายชื่อทั้งหมดจะเป็นผู้ชายที่มีความหลากหลายทางเพศ แต่สามารถเป็นผู้ชายรักต่างเพศได้เช่นกัน "(ดูเพิ่มเติมที่: เกย์-ฟอร์-เพย์)" ซึ่งในที่นี้ตัวนักแสดงอาจจะปรากฏในภาพยนตร์ลามกประเภทอื่นทั้งในรูปแบบรักต่างเพศ หรือ รักร่วมสองเพศ 
<templatestyles src="Hlist/styles.css"/>
สโมสรฟุตบอลหญิงวิทยาลัยบัณฑิตเอเชีย

สโมสรฟุตบอลหญิงบีจีซี-วิทยาลัยบัณฑิตเอเซีย เป็นสโมสรฟุตบอลหญิงจากจังหวัดขอนแก่น ก่อตั้งขึ้นในปี พ.ศ. 2545 โดยมีทาง วิทยาลัยบัณฑิตเอเซีย เป็นเจ้าของสโมสร และประสบความสำเร็จในการแข่งขัน ไทยวีเมนส์ลีก โดยสามารถคว้าตำแหน่งชนะเลิศได้ถึง 4 สมัย (2554, 2556, 2562, 2563/64) และฟุตบอลหญิงชิงแชมป์สโมสรเอเชีย 1 สมัย (2565)
ทีม.
ทีมปัจจุบัน.
ณ วันที่ 9 กุมภาพันธ์ 2564 
<templatestyles src="Template:Football squad player/styles.css" />
Pannonictis

Pannonictis เป็นสกุลที่สูญพันธุ์แล้วของวงศ์เพียงพอน ในตอนแรกเป็นที่ทราบว่าอยู่ในช่วงท้ายๆ ของสมัยไพลโอซีน และมีชีวิตรอดจนถึงจุดสิ้นสุดยุควิลลาฟรานเชียน มักเจออยู่ในแหล่งสะสม (deposit) ที่มีอายุระหว่าง 2.6–1.4 ล้านปีที่แล้ว สามารถพบซากของ "Pannonictis" ได้ทั่วทั้งยูเรเชีย ตั้งแต่คาบสมุทรไอบีเรียไปจนถึงตะวันออกของจีน
อนุกรมวิธาน.
มีความสัมพันธ์ใกล้ชิดกับสกุลยุคก่อนประวัติศาสตร์อีกสกุลหนึ่ง คือ "Enhydrictis" สกุล "Pannonictis" มีสปีชีส์เท่าที่ทราบสามสปีชีส์ ได้แก่ "P. pliocaenica", "P. pachygnatha" และ "P. nestii" อีกสปีชีส์ที่ชื่อ "P. pilgrimi" ไม่มีอยู่อีกต่อไป และเป็นไปได้มากว่าเป็นชื่อพ้องของ "P. pliocaenica"
ลักษณะ.
เป็นไปได้ว่า "Pannonictis" แสดงลักษณะที่ต่างกันระหว่างสองเพศ (sexual dimorphism) ในความจริงแล้ว สปีชีส์ "P. pilgrimi" ซึ่งมีขนาดเล็กมักถูกพิจารณาว่าเป็นเพียงตัวเมียของ "P. pliocaenica" ซึ่งมีขนาดใหญ่กว่า "P. pilgrimi" เป็นสปีชีส์ที่มีขนาดเล็กและเรียวที่สุดของสกุลดังพบในสมาชิกที่เหลือรอดมาถึงปัจจุบัน ส่วน "P. pachygnatha" เป็นสปีชีส์ที่มีขนาดล่ำกว่า และมีความแตกต่างเป็นพิเศษที่การจัดเรียงฟันและที่ขากรรไกร
"Pannonictis" อาจไม่ได้ใช้ชีวิตแบบอยู่ในน้ำส่วนส่วนใหญ่แบบนาก แต่เชื่อว่าอาศัยตามพื้นที่ริมลำน้ำ คล้ายตัวกริซัน ซึ่งเป็นลูกหลานตามสายวิวัฒนาการ
วัวทะเลทากิกาวะ

วัวทะเลทากิกาวะ ("Hydrodamalis spissa") เป็นสัตว์เลี้ยงลูกด้วยน้ำนมทางทะเลกินพืช ซึ่งสูญพันธุ์แล้ว อาศัยอยู่ในปลายสมัยไพลโอซีน มีความสัมพันธ์ใกล้ชิดกับวัวทะเลชเตลเลอร์ที่เพิ่งสูญพันธุ์ไปไม่นาน ("H. gigas") ใน ค.ศ. 1988 มีการค้นพบซากดึกดำบรรพ์ของวัวทะเลในฮกไกโด แต่เดิมถูกจัดว่าเป็นซากของวัวทะเลทากิกาวะ ซึ่งเป็นสปีชีส์ที่เพิ่งมีการอธิบาย แม้ว่านักวิทยาศาสตร์บางคนจะเห็นว่าเป็นชื่อพ้องของวัวทะเลเควสตา ("H. cuestae") ก็ตาม ปัจจุบันยังไม่แน่ชัดว่าวัวทะเลทากิกาวะเป็นเพียงพันธุ์พื้นเมืองของวัวทะเลเควสตา หรือเป็นสปีชีส์ที่แยกมาต่างหาก อย่างไรก็ตาม วัวทะเลทากิกาวะมีความคล้ายคลึงทางสัณฐานวิทยาร่วมกันกับวัวทะเลชเตลเลอร์มากกว่ากับวัวทะเลเควสตา
แวน ดาร์กโฮล์ม

แวน ดาร์กโฮล์ม  หรือรู้จักกันในนาม แวน-ซามะ  เป็นผู้เชี่ยวชาญด้านศิลปะการต่อสู้ , นักแสดงศิลปะการต่อสู้, นักแสดง, นายแบบ และผู้กำกับภาพยนตร์ลามกเกย์ชาวเวียดนาม-อเมริกัน
โดยดาร์กโฮล์มเป็นชาวเอเชียนอเมริกันเพียงไม่กี่คนที่ทำงานในฐานะนักแสดงและผู้กำกับภาพยนตร์ลามกเกย์ในแถบตะวันตก
ประวัติ.
ดาร์กโฮล์มเกิดเมื่อวันที่ 24 ตุลาคม ค.ศ. 1972 ที่ประเทศเวียดนามใต้ ก่อนจะย้ายไปประเทศสหรัฐอเมริกาเมื่อตอนอายุ 10 ปี และเติบโตที่รัฐเคนทักกี เริ่มแรกเขาได้เข้าสู่วงการจากการเป็นนายแบบ, นักแสดงสบทบ และสตันต์แมนในภาพยนตร์เรื่องต่างๆ โดยเขาได้มีโอกาสเป็นสตันต์แมนให้กับหลิว เต๋อหัว ในภาพยนตร์เรื่อง “The Adventurers” ในปี ค.ศ.1995 และได้มีโอกาสเป็นนักแสดงสบทบในภาพยนตร์เรื่อง “ใหญ่เต็มฟัด” ในปี ค.ศ.1998 
กระทั่งในปี ค.ศ.1999 เขาได้ตัดสินใจเข้าสู่วงการภาพยนตร์ลามกเกย์ ซึ่งภาพยนตร์เรื่อง “Lords of the Locker Room” ก็ถือเป็นภาพยนตร์ลามกเกย์เรื่องแรกที่เขาเล่น ซึ่งจากบทบาทการแสดงในแนว BDSM ของเขาก็ทำให้เขาได้รับความนิยมเป็นอย่างมากในอุตสาหกรรมภาพยนตร์ลามกเกย์ในแนว BDSM ต่อมาในเดือนมิถุนายนปี ค.ศ. 2006 เขาก็ได้ออกโฟโต้บุ๊กเรื่องแรกของเขาที่มีชื่อว่า “Male Bondage” ซึ่งเป็นโฟโต้บุ๊กแนว BDSM ที่ถ่ายโดย Bruno Gmünder 
และในปี ค.ศ. 2008 เขาก็ได้ทำการตั้งเว็บไซต์ Kinkmen.com ออกมาจากเว็บไซต์ Kink.com ซึ่งเป็นของ Peter Acworth โดยเนื้อหาของเว็บไซต์จะเป็นภาพยนตร์ลามกเกย์ในแนว BDSM โดยเฉพาะ ในปีเดียวกันนั้นเองคลิปวิดีโอของเขาก็ได้ถูกนำไปตัดต่อเป็นมีมในโลกอินเทอร์เน็ตโดยเฉพาะอย่างยิ่งในเว็บไซต์ Niconico ซึ่งเป็นเว็บไซต์ลงคลิปวิดีโอของประเทศญี่ปุ่นจากทั้งหมดทำให้เขาเป็นที่รู้จักในนาม "VAN-sama" หรือ "TDN Kosugi" มากขึ้น 
ในปี ค.ศ. 2017 ได้มีนิยายเรื่อง "Deep Dark Fantasies" ซึ่งตัวละครก็ได้มีการอิงจากลักษณะบุคลิกของเขาก่อนที่จะผลิตวิดีโอเกม "Deep Dark Fantasy" ออกมาในปีเดียวกันโดยทั้งหมดเป็นผลงานจากแฟนคลับของเขา และในปี ค.ศ.2018 บริษัทเกมมือถือของประเทศจีนก็ได้มีเปิดตัวเกม “末日之城” (Mòrì Zhī Chéng) โดยตัวละครในเกมก็ได้มีการอิงมาจากบุคลิกของเขาด้วยเช่นกัน
ตั้งแต่ปี ค.ศ. 2020 ดาร์กโฮล์มได้เปิดช่องสตรีมมิ่งในทวิตช์ และได้เปิดช่องยูทูบเป็นของตัวเอง 
ชีวิตส่วนตัว.
ดาร์กโฮล์มได้ออกมาเปิดเผยผ่านเว็บไซต์ส่วนตัวว่าเขาเป็นเกย์
การโจมตีโตเกียว เดือนตุลาคม พ.ศ. 2564

การโจมตีโตเกียว เดือนตุลาคม พ.ศ. 2564 เป็นเหตุการณ์ที่เกิดขึ้นในคืนวันที่ 31 ตุลาคม พ.ศ. 2564 บนรถไฟฟ้าที่กำลังวิ่งอยู่บนสายเคโอ จากเหตุการณ์ดังกล่าวทำให้มีผู้ได้รับบาดเจ็บสาหัส 1 ราย และบาดเจ็บอีก 17 คน
เหตุการณ์.
เวลาประมาณ 20:00 น. ของคืนวันอาทิตย์ที่ 31 ตุลาคม พ.ศ. 2564 ซึ่งตรงกับวันฮาโลวีนที่จัดขึ้นเป็นประจำทุกปี มีชายคนหนึ่งได้แทงผู้โดยสารวัย 72 ปีด้วยมีดที่เขาพกมาในรถไฟฟ้าสายเคโอที่กำลังมุ่งหน้าสู่สถานีชินจูกุในเมืองโชฟุ โตเกียวตะวันตก นอกจากนี้ยังได้เทน้ำมันที่บรรจุอยู่ในขวดน้ำพลาสติก และจุดไฟเผาในตู้รถไฟฟ้าที่ 5 และบนเก้าอี้นั่งโดยสาร ทำให้มีผู้บาดเจ็บจากควันไฟรวมเด็กชั้นประถมศึกษา ทำให้ผู้โดยสารกด "ปุ่มแจ้งเตือนฉุกเฉิน" ที่ติดตั้งอยู่บนตู้รถไฟฟ้าที่ 4 และ 3 ตามลำดับ จนในที่สุดรถไฟฟ้าก็หยุดอยู่กับที่ใกล้กับสถานีโคกูเรียว โดยเว้นระยะห่างจากจุดที่ควรจะหยุด 2 เมตร หนึ่งในผู้โดยสารที่อยู่บนรถไฟฟ้าขบวนเดียวกันกับที่ชายผู้ก่อการอยู่ได้กล่าวกับ "เอ็นเอชเค" ว่าไม่สามารถเปิดประตูได้ และผู้โดยสารทุกคนกำลังตื่นตระหนก เลยเปิดหน้าต่างเพื่อหนีออกมาจากบนรถไฟฟ้าให้ได้เร็วที่สุด โดยหลังจากการกดปุ่มแจ้งเตือนฉุกเฉินจนถึงเวลาที่ผู้ก่อการถูกจับกุมโดยเจ้าหน้าที่ตำรวจ ใช้เวลาทั้งสิ้น 13 นาที และรถดับเพลิงจากสำนักงานดับเพลิงอีก 45 คันมายังที่เกิดเหตุ
จากเหตุการณ์ดังกล่าวทำให้มีการหยุดการให้บริการรถไฟฟ้าชั่วคราวของสายเคโอในช่วงสถานีสึสึจิกาโอกะและสถานีโตบิตะกิว และสายเคโอ ซางามิฮาระในช่วงสถานีโชฟุและสถานีวากาบาได แต่ก็ได้มีการเปิดให้บริการอีกครั้งในวันที่ 1 พฤศจิกายน ในเวลา 1:18 น.
ผู้ก่อการ.
จากการสอบสวนของกรมตำรวจนครบาลโตเกียว ผู้ต้องสงสัย เคียวตะ ฮัตโตริ ได้รับสารภาพว่าเขาต้องการที่จะฆ่าคนเพื่อที่จะได้รับโทษประหารชีวิต นอกจากนี้ยังกล่าวอีกว่าถ้าตนได้ฆ่าสองคน นั่นอาจทำให้เขาต้องโทษประหารชีวิต ผู้โดยสารบนรถไฟฟ้าคันดังกล่าวที่ได้ถ่ายคลิปวิดีโอได้กล่าวว่า ผู้ก่อการที่แต่งตัวเป็นโจ๊กเกอร์ได้นั่งลงบนเก้าอี้นั่งโดยสารโดยมือข้างซ้ายถือบุหรี่และมือข้างขวาถือมีด เมื่อเจ้าหน้าที่ตำรวจเข้าจับกุม ผู้ก่อการไม่ได้มีท่าที่ขัดขืนและกล่าวว่าเขาต้องการที่จะตายเพราะอาชีพการงานและความรักของเขา
การตอบสนองและมาตรการป้องกัน.
ประตูรถไฟฟ้าเปิดไม่ได้.
ตามคำแถลงของบริษัทเคโอ ซึ่งเป็นบริษัทให้บริการเดินรถไฟฟ้าใต้ดินสายเคโอ ได้เปิดเผยว่ามีผู้โดยสารได้กดปุ่มเปิดประตูฉุกเฉิน ซึ่งทำให้ความเร็วของรถไฟฟ้าค่อย ๆ ชลอลงโดยอัตโนมัติจนหยุดนิ่งอยู่กับที่ ด้วยเหตุนี้ จุดที่รถไฟฟ้าควรจะหยุดและชานชาลาจึงไม่ขนานกัน ทำให้พนักงานขับรถไฟฟ้าตัดสินใจเลือกที่จะไม่เปิดประตูเนื่องจากจะทำให้ผู้โดยสารไม่สามารถลงจากรถไฟฟ้าอย่างปลอดภัยได้ นอกจากนี้ยังไม่มีกล้องวงจรปิดบนรถไฟฟ้า ทำให้พนักงานขับรถไฟฟ้าไม่เห็นถึงเหตุการณ์ที่กำลังเกิดขึ้นบนตู้รถไฟฟ้า
การซักซ้อมเผชิญเหตุ.
ในวันที่ 2 พฤศจิกายน 2564 เจ้าหน้าที่ตำรวจสถานีตำรวจนครบาลชินจูกุได้จัดการฝึกทบทวนยุทธวิธีในการเข้าควบคุมสถานการณ์ความรุนแรงที่อาจจะเกิดขึ้นที่สถานีรถไฟชินจูกุ ถัดมาในวันที่ 16 พฤศจิกายน ได้มีการซ้อมเผชิญเหตุในลักษณะเดียวกันโดยเจ้าหน้าที่ตำรวจสถานีตำรวจภูธรอิมาริ สำหรับงานเทศกาลเซรามิกฤดูใบไม้ผลิในเมืองอาริตะ และบนชานชาลาของสถานีโทบาตะ ในเขตโทบาตะของเมืองคิตะกีวชู จังหวัดฟูกูโอกะ
Vulpes qiuzhudingi

จิ้งจอกโบราณ Vulpes qiuzhudingi เป็นสปีชีส์ของสุนัขจิ้งจอกที่สูญพันธุ์แล้วของหิมาลัย กินเนื้อเป็นอาหารหลัก ซากดึกดำบรรพ์มีอายุระหว่าง 5.08–3.60 ล้านปีที่แล้ว พบที่แอ่งจ๋าต๋าและเทือกเขาคุนหลุนของทิเบต ตั้งชื่อตาม Qiu Zhuding นักบรรพชีวินวิทยาจากสถาบันวิทยาศาสตร์จีน เชื่อว่าจิ้งจอกชนิดนี้เป็นบรรพบุรุษของ "Vulpes lagopus" หรือจิ้งจอกอาร์กติกสมัยใหม่ ซึ่งสนับสนุนทฤษฎีออกจากทิเบต (Out of Tibet theory) ซึ่งสปีชีส์ของสิ่งมีชีวิตในอาร์กติกจำนวนหนึ่งสามารถสืบย้อนบรรพบุรุษมายังสปีชีส์ที่มีต้นกำเนิดจากที่ราบสูงทิเบต จิ้งจอกโบราณ Vulpes qiuzhudingi เป็นสปีชีส์ของสุนัขจิ้งจอกที่สูญพันธุ์แล้วในหิมาลัย มีลักษณะกินเนื้อเป็นอาหารหลัก ซากดึกดำบรรพ์ของจิ้งจอกชนิดนี้มีอายุระหว่าง 5.08–3.60 ล้านปีที่แล้ว ถูกค้นพบที่แอ่งจ๋าต๋าและเทือกเขาคุนหลุนในทิเบต ตั้งชื่อตาม Qiu Zhuding นักบรรพชีวินวิทยาชาวจีน Vulpes qiuzhudingi เชื่อว่าเป็นบรรพบุรุษของจิ้งจอกอาร์กติกสมัยใหม่ (Vulpes lagopus) ซึ่งสนับสนุนทฤษฎีออกจากทิเบต (Out of Tibet theory) ที่ชี้ว่าสปีชีส์ในเขตอาร์กติกหลายชนิดมีต้นกำเนิดมาจากที่ราบสูงทิเบต
ท่าอากาศยานนานาชาติโอเอกูซี

ท่าอากาศยานนานาชาติโอเอกูซี หรือ ท่าอากาศยานนานาชาติรอตาดูซังดาลู (IATA: WPOC) ตั้งอยู่ในหมู่บ้านปาลาบัน ใกล้กับปันเตมากาซาร์ เมืองหลักของเขตปกครองพิเศษโอเอกูซี ของติมอร์-เลสเต สนามบินแห่งใหม่นี้เปิดดำเนินการเมื่อวันที่ 18 มิถุนายน พ.ศ. 2562 โดยสร้างขึ้นถัดจากลานบินชั่วคราวเดิม
สิ่งอำนวยความสะดวก.
ท่าอากาศยานแห่งนี้สอดคล้องกับมาตรฐานสากลของ ICAO และ IATA ที่บังคับใช้ในเรื่องของความปลอดภัย, ความมั่นคง และความสะดวกของผู้ใช้บริการ ได้รับการออกแบบการใช้งานให้สามารถรองรับเครื่องบินแอร์บัส เอ320 หรือโบอิง 737-800 ในการปฏิบัติการบินทั้งกลางวันและกลางคืน ท่าอากาศยานยังมีสิ่งอำนวยความสะดวกสำหรับการจัดการคลังสินค้าและการขนส่งสัตว์มีชีวิต ซึ่งรวมถึงบริการด่านกักกันโรค
ท่าอากาศยานแห่งนี้มีทางวิ่งยาว 2,000 เมตร กว้าง 45 เมตร และมีพื้นที่ลานจอดสำหรับอากาศยานหลายประเภทได้พร้อมกัน 7 ลำ สามารถให้บริการรองรับผู้โดยสารทั้งขาเข้าและขาออกได้รวมกว่า 500 คนต่อชั่วโมงเมื่อดำเนินการเต็มรูปแบบ ท่าอากาศยานยังมีระบบสำรองไฟฟ้าฉุกเฉินอัตโนมัติ, อุปกรณ์ดับเพลิงที่ทันสมัยและอุปกรณ์สนับสนุนภาคพื้นดินสำหรับการบำรุงรักษาอากาศยาน, ระบบข้อมูลอุตุนิยมวิทยาอัตโนมัติและหอควบคุมที่มีระบบสื่อสารที่ทันสมัยและครบถ้วน
ประวัติ.
การพัฒนาท่าอากาศยานแห่งใหม่ดำเนินการโดยบริษัทวีจายาการียา (PT Wijaya Karya) ซึ่งเป็นรัฐวิสาหกิจของอินโดนีเซีย โดยมีบริษัทอีแอซึเก (ISQ, Instituto de Soldadura e Qualidade) ของโปรตุเกส ทำหน้าที่เป็นที่ปรึกษาโครงการ ค่าใช้จ่ายในการก่อสร้างอยู่ที่ 119 ล้านดอลลาร์สหรัฐ
ฟรังซิชกู กูแตรึช ประธานาธิบดีติมอร์-เลสเต ทำพิธีเปิดดำเนินการท่าอากาศยานเมื่อวันที่ 18 มิถุนายน พ.ศ. 2562 นอกจากนี้แขกรับเชิญยังมีมารี อัลกาตีรี ประธานเขตบริหารพิเศษโอเอกูซี และฟิกโตร์ ไลซ์โกดัต (Viktor Bungtilu Laiskodat) ผู้ว่าราชการจังหวัดนูซาเติงการาตะวันออกของอินโดนีเซียร่วมในพิธีอีกด้วย ปัจจุบันท่าอากาศยานแทบไม่มีการใช้งาน โดยไม่มีเที่ยวบินระหว่างประเทศใด ๆ และอากาศยานประเภทเดียวที่ใช้งานอยู่คือเที่ยวบินระหว่างดิลีกับโอเอกูซีด้วยเครื่องเซสนา
อุไทปุรี มหัล

อุไทปุรี มหัล (แปลว่า "เปี่ยมปีติ"; ตาย กรกฎาคม ค.ศ. 1707) เป็นนางบาทบริจาริกาทาสของจักรพรรดิออรังเซพ กล่าวกันว่าอุไทปุรี มหัล เป็นนางอันเป็นที่รักของจักรพรรดิออรังเซพในปลายพระชนม์ชีพ
ประวัติ.
อุไทปุรี มหัล มีนามเดิมหรือมีพื้นเพอย่างไรไม่ปรากฏ แต่ตามธรรมเนียมที่มีมาตั้งแต่รัชสมัยจักรพรรดิอัคบาร์ ทรงมีพระราชโองการมิให้ออกนามหญิงในฮาเร็มด้วยชื่อจริง แต่ให้ตั้งนามตามชื่อเมืองหรือประเทศที่มาของตนแทน ว่ากันว่าอุไทปุรี มหัล คงมีพื้นเพมาจากกัศมีร์หรืออุทยปุระ บ้างก็ว่าเป็นหญิงชาวคริสต์เชื้อสายจอร์เจีย อาร์มีเนีย หรือแซร์แคเชอ ก็มี ปรากฏข้อมูลเพียงว่า อุไทปุรี มหัล เคยเป็นนางรำมาก่อน ต่อมาเข้าเป็นนางทาสีในฮาเร็มของเจ้าชายทารา ศิโกห์ 
อุไทปุรี มหัลเป็นสตรีผมแดงที่สวยงาม และเป็นผู้ที่รักจักรพรรดิออรังเซพอย่างออกหน้า ทำให้บาทบริจาริกานางอื่นในจักรพรรดิออรังเซพล้วนริษยานาง อุไทปุรี มหัลสนองพระเดชพระคุณประสูติกาลพระราชโอรสเพียงพระองค์เดียว คือ เจ้าชายมุฮัมมัด กัม พัขศ์  เมื่อวันที่ 24 กุมภาพันธ์ ค.ศ. 1667 นางเป็นคนติดสุรา ค.ศ. 1678 อุไทปุรี มหัลตามเสด็จจักรพรรดิออรังเซพเพื่อทำสงครามกับราณาแห่งจิตเตารครห์และราชาแห่งมารวาร ค.ศ. 1686 นางตามเสด็จจักรพรรดิออรังเซพไปในค่ายที่เมืองเอารังคาบาดหรืออะห์มัดนคร
อุไทปุรี มหัลเป็นหญิงผู้ทรงอิทธิพลยิ่ง และมีอิทธิพลต่อสามีมาเรื่อย ๆ จนสิ้นรัชกาล โดยเฉพาะการขอพระราชทานอภัยโทษเจ้าชายมุฮัมมัด กัม พัขศ์ ซึ่งผิดพลาดมาแล้วหลายต่อหลายครั้ง นอกจากลูกหลานของนางที่เกิดมาจากจักรพรรดิออรังเซพ เธอมีความสัมพันธ์อันดีกับขิทมัตคาร์ ข่าน และบรรดาขันทีของจักรพรรดิพระองค์อื่น ๆ
ในพระราชหัตถเลขาของจักรพรรดิออรังเซพที่มีต่อเจ้าชายมุฮัมมัด กัม พัขศ์ เมื่อ ค.ศ. 1707 ระบุไว้ว่า "อุไทปุรีแม่ของเธอ เป็นคนที่อยู่กันฉันในช่วงที่ป่วย นางปรารถนาที่จะไปอยู่กับฉัน [ในปรโลก]" หลังจักรพรรดิออรังเซพสวรรคต อุไทปุรี มหัลเสียใจมาก และถึงแก่กรรมหลังการสวรรคตของจักรพรรดิออรังเซพเพียงสี่เดือน ที่ควาลิยัร ครั้นเดือนกรกฎาคม ค.ศ. 1707 จักรพรรดิบาฮาดูร์ ชาห์ที่ 1 จัดการพินัยกรรมของนาง และส่งศพของนางไปฝังในศาลเจ้ากูตับอัลอักตับในเดลี
Zygolophodon

Zygolophodon เป็นสกุลที่สูญพันธุ์แล้วของแมมมูทิด (mammutid) ที่อาศัยในแอฟริกา, เอเชีย, และยุโรป มีชีวิตตั้งแต่สมัยไมโอซีนไปจนถึงตอนท้ายของสมัยไพลโอซีน 
อนุกรมวิธาน.
"Zygolophodon" จัดอยู่ในวงศ์ Mammutidae ซึ่งมีสมาชิกที่เป็นที่รู้จักกันดีอย่างอเมริกันแมสโตดอน "Zygolophodon" มีสมาชิกเท่าที่ทราบได้แก่ "Zygolophodon tapiroides" กับ "Z. turicensis" ซึ่งทราบว่าอยู่ในยุโรปช่วงต้นถึงกลางสมัยไมโอซีน, "Z. aegyptensis" ที่มีชีวิตในตอนต้นสมัยไมโอซีนในอียิปต์, "Z. lufengensis", "Z. chinjiensis", และ "Z. nemonguensis" ซึ่งถูกค้นพบในชั้นหิน (deposit) ยุคไมโอซีนในเอเชียตะวันออก
แต่ก่อน "Miomastodon" ถือเป็นชื่อพ้องของ "Zygolophodon" แต่ภายหลังเป็นที่กระจ่างว่าเป็นอีกสกุลหนึ่งที่มีลักษณะคล้ายกับ "Gomphotherium" ตรงที่มีฟันกราม (cheek teeth) แบบบูโนดอนท์ (bunodont)
Celebochoerus

Celebochoerus เป็นสกุลของวงศ์หมู (Suidae) ในอันดับสัตว์กีบคู่ มีขนาดใหญ่โต มีชีวิตอยู่ระหว่างสมัยไพลโอซีนและสมัยไพลสโตซีนในสุลาเวสี อินโดนีเซีย ("Celebochoerus heekereni"), และตอนกลางสมัยไพลสโตซีนของเกาะลูซอน ฟิลิปปินส์ ("Celebochoerus cagayanensis")
เชื่อกันว่าสกุลไม่มีความสัมพันธ์ใกล้ชิดกับ "Babyrousa" และดูเหมือนว่าจะมีความแตกต่างพอสมควรจากสัตว์วงศ์หมูอื่น ๆ ที่ทราบกัน
มีการเสนอว่าการสูญพันธุ์ของสกุลนี้เชื่อมโยงกับการขยายตัวทางภูมิศาสตร์ของงถิ่นอาศัยควายแคระ, หมูบาบิรูซา, และหมูป่าสุลาเวสี
โคอิ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โคอิ (; โรมาจิ: "Koi"; ความรัก) เป็นซิงเกิลโดยเก็น โฮชิโนะ วางจำหน่ายเมื่อวันที่ 6 ตุลาคม 2016 และยังเป็นเพลงประกอบของละครโทรทัศน์ที่ออกอากาศทางสถานีโทรทัศน์ทีบีเอส ""ฉันแต่งงานเป็นอาชีพ" ตั้งแต่เดือนตุลาคมถึงธันวาคมในปีเดียวกัน โดยในช่วงท้ายเรื่องของแต่ละตอน นักแสดงนำอย่าง ยูอิ อารางากิ และนักแสดงคนอื่น ๆ จะเต้นเพลง "โคอิ" ที่เก็นเขียนขึ้นเป็นการปิดท้ายตอน ด้วยท่าเต้นที่เป็นเอกลักษณ์ทำให้เพลงนี้เป็นปรากฏการณ์ทางสังคมในญี่ปุ่น "โคอิ" ติดอันดับที่ 2 บนชาร์ตออริคอนในวันที่ 17 ตุลาคม 2016 และจวบจนถึงวันที่ 26 ธันวาคม 2016 เพลง "โคอิ" สามารถทำยอดขายได้ 250,000 แผ่น
โคอิแดนซ์.
ท่าเต้นของเพลงโคอิ ได้รับการเรียกโดยทั่วไปว่า "โคอิแดนซ์"" (; โรมาจิ: "Koi Dansu") ได้รับการคิดค้นโดย มิกิโกะ หัวหน้ากลุ่มเต้น "เอเลฟเว่นเพลย์ " เธอให้สัมภาษณ์กับ "เจเวฟ" ว่าในตอนแรกท่าเต้นที่คิดให้กับเพลง "โคอิ" มันค่อนข้างที่จะยาก แต่พอเมื่อเธอรู้ว่านักแสดงจะต้องเต้นในละครโทรทัศน์ด้วย ทำให้เธอต้องทำให้ท่าเต้นนั้นง่ายขึ้น นอกจากนี้ยังมีคำศัพท์หลายคำที่สามารถนำมาเป็นท่าเต้นได้ เช่น "二人を超えてゆけ、一人を超えてゆけ (ก้าวข้ามผ่านไปด้วยคนสองคน, ก้าวข้ามผ่านไปตัวคนเดียว)" โดยชูสองนิ้วแล้วจึงรวมเป็นนิ้วเดียว ซึ่งถือว่าเป็นท่าที่ทำให้เพลงนี้เป็นกระแสสังคม นักวิชาการด้านดนตรีของออริคอนได้กล่าวถึงสาเหตุที่เพลงนี้เป็นที่นิยมว่า เมื่อทุกคนได้เห็นท่าเต้นนี้แล้วคงคิดว่าน่าจะสามารถเต้นตามได้ถ้าหากฝึกฝนอย่างเพียงพอ แคโรไลน์ เคนเนดี เอกอัครราชทูตสหรัฐประจำญี่ปุ่น ได้อัปโหลดคลิปวิดีโอเต้นท่า"โคอิแดนซ์" พร้อมกับเจ้าหน้าที่ทางการทูต ลงบนช่องยูทูบอย่างเป็นทางการของสถานทูตฯ ท่าเต้น "โคอิแดนซ์" ยังส่งผลให้ละครโทรทัศน์ "ฉันแต่งงานเป็นอาชีพ" เป็นที่นิยมตามไปด้วยเช่นกัน โดยละครโทรทัศน์ดังกล่าวได้รับเรตติงสูงสุดอยู่ที่ 20.8%
เดวิลเมย์คราย 4

เดวิลเมย์คราย 4  เป็นวิดีโอเกมแนวแอ็กชันผจญภัย พัฒนาและจำหน่ายโดยแคปคอม วางจำหน่ายในปี 2008 สำหรับเพลย์สเตชัน 3 เอกซ์บอกซ์ 360 และ ไมโครซอฟท์ วินโดวส์ ตัวเกมเป็นเกมภาคที่สี่ในชุดเกม "เดวิลเมย์คราย" ซึ่งเขียนบทโดย Bingo Morihashi และกำกับโดย Hideaki Itsuno เนื้อเรื่องของเกมจะติดตามเนโร ชายผู้มีพลังปีศาจซึ่งอยู่ในภารกิจที่จะหยุดดันเต้ ตัวละครหลักของชุดเกมหลังจากที่เขาลอบสังหารผู้นำของคณะแห่งดาบ โดยผู้เล่นจะสวมบทบาทเป็นทั้งเนโรและดันเต้ในการต่อสู้กับศัตรูโดยใช้พลังปีศาจและอาวุธที่หลากหลาย
"เดวิลเมย์คราย 4" เป็นเกมแรกในชุดเกมที่จะวางจำหน่ายพร้อมกันสำหรับคอนโซลหลายเครื่อง ในระหว่างการพัฒนา แคปคอมมุ่งเน้นการพัฒนาไปในแต่ละเวอร์ชันเพื่อให้ได้ภาพที่มีคุณภาพเท่ากันโดยใช้เอนจินเกมอย่างเอ็มทีเฟรมเวิร์ก มีนักพัฒนาประมาณ 80 คนได้ก่อเป็นทีมพัฒนาเกมนี้ เนโรได้รับการแนะนำเพื่อดึงดูดผู้เล่นหน้าใหม่ ความนิยมของดันเต้ที่มีต่อเกมเมอร์นั้นเป็นสิ่งที่ท้าทายเพราะผู้พัฒนาจำเป็นต้องใช้เขาเป็นตัวละครรองในเรื่อง
"เดวิลเมย์คราย 4" ได้รับกระแสเชิงบวกจากนักวิจารณ์ โดยยกย่องในเรื่องความยากที่ท้าทาย งานภาพ และลักษณะของเนโรในฐานะตัวเอกคนใหม่ อย่างไรก็ตาม ตัวเกมถูกวิพากษ์วิจารณ์จากการย้อนในฉากของดันเต้และมุมกล้องที่มีปัญหา ตัวเกมทำยอดขายไปได้กว่า 3 ล้านชุดทั่วโลก ทำให้กลายเป็นเกมที่ขายดีที่สุดของชุดเกม นอกจากนี้ยังมีการดัดแปลงเป็นไลท์โนเวลจำนวนสองเล่มโดย Bingo Morihashi
ตัวเกมยังถูกวางจำหน่ายบนไอโอเอสในชื่อ "เดวิลเมย์คราย 4: รีเฟรน" ในเดือนกุมภาพันธ์ 2011 ตัวเกมเวอร์ชันรีมาสเตอร์วางจำหน่ายในเดือนมิถุนายน 2015 ในชื่อ "" ซึ่งเพิ่มแทร็กเสียงทั้งภาษาอังกฤษและญี่ปุ่น เอฟเฟกต์ภาพและพื้นผิวที่ปรับปรุง การปรับสมดุลในเกม ชุดเพิ่มเติม และโบนัสสามตัวละครที่สามารถเล่นได้คือ เวอร์จิล, เลดี และ ทริส เกมนี้ยังสามารถเล่นได้บนบริการเพลย์สเตชันนาว
Englerina

Englerina เป็นสกุลของพืชดอกที่อยู่ในวงศ์ Loranthaceae.
ถิ่นกำเนิดของมันคือ แอฟริกาเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Elwendia

Elwendia เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ตุรกีถึงเอเชียกลางและตะวันตก หิมาลัย
สปีชีส์ในสกุล ได้แก่:
<templatestyles src="Div col/styles.css"/>
มัสยิดอาทินา

มัสยิดอาทินา (Adina Mosque) เป็นอดีตมัสยิดในมัลทะ รัฐเบงกอลตะวันตก ประเทศอินเดีย สร้างขึ้นในสมัยรัฐสุลต่านเบงกอล เพื่อใช้เป็นมัสยิดหลวงของสิกันดาร์ ชาห์ ผู้ซึ่งฝังร่างไว้ที่นี่เช่นกัน
ลักษณะทางสถาปัตยกรรมของมัสยิดมีหลายส่วนที่เกี่ยวข้องกับมัสยิดอุมัยยัด มัสยิดสร้างขึ้นในปี 1373 โดยสร้างขึ้นบนซากของอดีตวัดพุทธและโบสถ์พราหมณ์เดิม และปัจจุบันได้รับการคุ้มครองโดยกรมสำรวจโบราณคดีของรัฐบาลอินเดีย
งานออกแบบของมัสยิดมีการผสมผสานสถาปัตยกรรมมุสลิมเบงกอล, อาหรับ, เปอร์เซีย และ บีแซนทีนเข้าด้วยกัน แปลนก่อสร้างของมัสยิดคล้ายคลึงมากกับมัสยิดใหญ่ดามัสกัส
กงสะเด็น (สกุล)

กงสะเด็น (ชื่อวิทยาศาสตร์: "Picria") เป็นสกุลของพืชดอกที่อยู่ในวงศ์เทียนเกล็ดหอย (Plantaginaceae)
มีถิ่นกำเนิดในแถบเทือกเขาหิมาลัยถึงจีนตอนใต้ ไปจนถึงคาบสมุทรมลายู รวมทั้งประเทศไทย ลาว และฟิลิปปินส์
มีชนิดเดียวในสกุล ได้แก่
Pinzona

Pinzona เป็นสกุลของพืชดอกที่อยู่ในวงศ์ Dilleniaceae. มีเพียงสปีชีส์เดียวคือ "Pinzona coriacea" 
ถิ่นกำเนิดของมันคือ เขตร้อนของอเมริกา พบในเบลีซ โบลิเวีย บราซิล (ตอนเหนือ) โคลอมเบีย คอสตาริกา สาธารณรัฐโดมินิกัน เอกวาดอร์ เฟรนช์เกียนา กายอานา ฮอนดูรัส หมู่เกาะลีวาร์ด นิการากัว ปานามา เปรู ซูรินาเม ตรินิแดด-โตเบโก เวเนซุเอลา และหมู่เกาะวินด์เวิร์ด
Piriqueta

Piriqueta เป็นสกุลของพืชดอกที่อยู่ในวงศ์ Turneraceae.
ถิ่นกำเนิดของมันคือ อเมริกาเขตร้อนและกึ่งเขตร้อน ยุโรปถึงเอเชียกลางและตุรกี
สปีชีส์ในสกุล ได้แก่:
<templatestyles src="Div col/styles.css"/>
Pisoniella

Pisoniella เป็นสกุลของพืชดอกที่อยู่ในวงศ์ Nyctaginaceae มีเพียงสปีชีส์เดียวคือ "Pisoniella arborescens" (Lag. & Rodr.) Standl.
ถิ่นกำเนิดของมันคือ (ตะวันตกเฉียงเหนือ) อาร์เจนตินา โบลิเวีย และเม็กซิโก
พืชชนิดนี้มีชนิดย่อยเท่าที่รู้จักเพียงหนึ่งชนิด คือ "Pisoniella arborescens" var. "glabrata" (Heimerl) Heimerl จากโบลิเวียและอาร์เจนตินาตะวันตกเฉียงเหนือ
Pitraea

Pitraea เป็นสกุลของพืชดอกที่อยู่ในวงศ์ Verbenaceae. มีเพียงสปีชีส์เดียวคือ "Pitraea cuneato-ovata" 
ถิ่นกำเนิดของมันคือ อเมริกาใต้ตอนใต้ พบใน (ตะวันออกเฉียงเหนือและตะวันตกเฉียงเหนือ) อาร์เจนตินา โบลิเวีย บราซิล (ตอนกลางและตอนเหนือ) ชิลี และเปรู
Pleurostachys

Pleurostachys เป็นสกุลของพืชดอกที่อยู่ในวงศ์ Cyperaceae.
ถิ่นกำเนิดของมันคือ ตรินิแดดถึงอเมริกาเขตร้อนตอนใต้
สปีชีส์ในสกุล ได้แก่:
<templatestyles src="Div col/styles.css"/>
ลามัสซู

ลามา, ลัมมา หรือ ลามัสซู (คูนิฟอร์ม: #เปลี่ยนทาง , an.kal; ซูเมอร์: dlammař; ต่อมาในอัคคาเดีย: "lamassu"; หรือบางครั้งเรียก ลามัสซูส) เป็นเทพารักษ์ในคติชาวอัสซีเรีย แรกเริ่มเป็นเทวีในคติซูเมเรียในชื่อ "ลัมมา" (Lamma) หรือ "ลามา" (Lama) และต่อมาในคติอัสซีเรียกลายเป็นสัตว์ครึ่งคนครึ่งนกครึ่งกระทิงหรือสิงโต โดยมีหัวเป็นมนุษย์ ตัวเป็นสิงโตหรือกระทิง และปีกนก รู้จักในชื่อ "ลามัสซู" (Lamassu) ในบางบทความถูกระบุเป็นตัวแทนของเทพี อีกชื่อหนึ่งแต่ไม่ปรากฏมากนักคือ เชดู (คูนิฟอร์ม: #เปลี่ยนทาง , an.kal×bad; ซูเมอร์: dalad; อัคคาเดีย, "šēdu") ซึ่งเป็นคำเรียกคู่ตัวผู้ของลามัสซู ลามัสซูเป็นสัญลักษณ์ตัวแทนของจักรราศี, ดวงดาว หรือกลุ่มดาว
เทพี "ลามา".
เทพี "ลามา" (Lama) หรือ "ลัมมา" (Lamma) ปรากฏแรกเริ่มเป็นเทพีสื่อกลาง โดยนำคำภาวนาของมนุษย์ส่งต่อให้เทพเจ้าองค์อื่น ๆ ส่วนเทพเจ้าที่เป็นผู้พิทักษ์ (เทพารักษ์) นั้นปรากฏเรียกชัดเจนในชื่อ "ลัมมา" หรือ "ลามา" (Lam(m)a) ในจารึกคัสไซต์ที่ขุดพบในอูรุก ในวิหารของเทพีอีชตาร์ เทพีลัมมามีลักษณะเป็นเทพีสวมชุดที่มีรอยพับจีบ และเครื่องประดับศีรษะเป็นมงกุฏหนาม สองมือยกขึ้นในลักษณะขอพร เอ. สปิชเกต (A. Spycket) เสนอว่าภาพสตรีที่พบในยุคอัคคาเดียในลักษณะเดียวกันนี้ควรจะถือว่าเป็นลัมมาทั้งหมด ความเห็นที่เป็นที่ยอมรับในวงกว้าง จนต่อมานิยมเรียกลักษณะสตรีแบบดังกล่าวในงานศิลปะยุคนี้ว่าลัมมา และนับตั้งแต่สมัยอัสซีเรียมา ลามัสซูกลายเป็นครึ่งคน ครึ่งนก และครึ่งสิงโตหรือกระทิง
การริเริ่มการป้องกันทางยุทธศาสตร์

การริเริ่มการป้องกันทางยุทธศาสตร์ (ย่อคำว่า SDI) มีชื่อเล่นแบบเย้ยหยันว่า "โครงการสตาร์วอร์ส" เป็นระบบป้องกันขีปนาวุธที่ถูกนำเสนอโดยมีวัตถุประสงค์เพื่อป้องกันสหรัฐจากการโจมตีโดยอาวุธนิวเคลียร์ด้านยุทธศาสตร์แบบขีปนาวุธ(ขีปนาวุธข้ามทวีปและขีปนาวุธทิ้งตัวติดตั้งบนเรือดำน้ำ) แนวคิดนี้ได้ถูกประกาศ เมื่อวันที่ 23 มีนาคม ค.ศ. 1983 โดยประธานาธิบดี โรนัลด์ เรแกน เสียงวิพากษ์วิจารณ์ของลัทธิอำนาจทำลายล้างซึ่งกันและกัน ซึ่งเขาได้อธิบายว่า เป็น"ข้อตกลงกระทำอัตวินิบาตกรรม" เรแกนเรียกร้องให้นักวิทยาศาสตร์และวิศวกรชาวอเมริกันให้พัฒนาระบบที่จะทำให้อาวุธนิวเคลียร์ดูล้าสมัยไป 
องค์กรการริเริ่มการป้องกันทางยุทธศาสตร์ (Strategic Defense Initiative Organization, SDIO) ถูกก่อตั้งขึ้นในปี ค.ศ. 1984 ภายในกระทรวงกลาโหมสหรัฐเพื่อควบคุมดูแลการพัฒนา แนวคิดเกี่ยวกับอาวุธแบบล้ำหน้าหลากหลาย รวมทั้งเลเซอร์ อาวุธลำแสงอนุภาคและระบบขีปนาวุธทางภาคพื้นดินและทางอวกาศได้ถูกศึกษา พร้อมกับเซ็นเซอร์ต่าง ๆ การสั่งการและควบคุม และคอมพิวเตอร์แบบประสิทธิภาพขั้นสูงที่มีความจำเป็นในการควบคุมระบบที่ประกอบไปด้วยศูนย์รบกว่าร้อยแห่งและดาวเทียมที่กระจัดกระจายทั่วโลกและมีส่วนร่วมในการสู้รบระยะเวลาสั้นมาก สหรัฐมีข้อได้เปรียบที่สำคัญในด้านระบบป้องกันขีปนาวุธก้าวล้ำที่ครอบคลุมตลอดหลายช่วงทศวรรษของการวิจัยและการทดสอบอย่างกว้างขวาง จำนวนหนึ่งของแนวคิดเหล่านี้และเทคโนโลยีที่ได้รับและข้อมูลเชิงลึกได้ถูกโอนย้ายไปยังโครงการที่ตามมา 
ภายใต้สำนักงานนวัตกรรมวิทยาศาสตร์และเทคโนโลยีของ SDIO ซึ่งมีหัวหน้าโดยนักฟิสิกส์และวิศวกร ดร. เจมส์ ไอออนสัน การลงทุนส่วนใหญ่ถูกทำขึ้นในการวิจัยขั้นพื้นฐานในห้องทดลองระดับชาติ ระดับมหาวิทยาลัย และในระดับอุตสาหกรรม โครงการเหล่านี้ยังคงเป็นแหล่งเงินทุนหลักสำหรับนักวิทยาศาสตร์ด้านการวิจัยระดับชั้นนำในด้านฟิสิกส์พลังงานสูง การทำซูเปอร์คอมพิวเตอร์และการคำนวณ วัสดุแร่ที่ล้ำหน้า และด้านวิทยาศาสตร์และด้านวิศวกรรมศาสตร์ที่สำคัญอื่น ๆ อีกมากมาย และการจัดหาเงินทุนซึ่งได้รับสนับสนุนงานวิจัยทางอ้อมโดยนักวิทยาศาสตร์ระดับชั้นนำ
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสุพรรณบุรี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:66.50%; overflow:hidden">  </td>
<td colspan="2" style="padding-left:0.4em;padding-right:0.4em" align="right">66.50%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:27.81%; overflow:hidden">  </td>
<td colspan="2" style="padding-left:0.4em;padding-right:0.4em" align="right">27.81%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">5.69%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุพรรณบุรี (ยกเว้นตำบลตลิ่งชันและตำบลสนามคลี)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอดอนเจดีย์ อำเภออู่ทอง (เฉพาะตำบลเจดีย์ ตำบลกระจัน ตำบลหนองโอ่ ตำบลดอนคา ตำบลพลับพลาไชย และตำบลบ้านโข้ง) อำเภอหนองหญ้าไซ (เฉพาะตำบลหนองหญ้าไซ ตำบลทัพหลวง และตำบลหนองราชวัตร) และอำเภอเมืองสุพรรณบุรี (เฉพาะตำบลตลิ่งชันและตำบลสนามคลี)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอบางปลาม้าและอำเภอสองพี่น้อง (เฉพาะตำบลหัวโพธิ์ ตำบลบางพลับ ตำบลบ้านกุ่ม ตำบลบ้านช้าง ตำบลบางตาเถร ตำบลบางตะเคียน ตำบลบางเลน และตำบลต้นตาล)
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอสองพี่น้อง (เฉพาะตำบลหนองบ่อ ตำบลบ่อสุพรรณ ตำบลทุ่งคอก ตำบลศรีสำราญ ตำบลสองพี่น้อง ตำบลเนินพระปรางค์ และตำบลดอนมะนาว) และอำเภออู่ทอง (เฉพาะตำบลอู่ทอง ตำบลจรเข้สามพัน ตำบลยุ้งทะลาย ตำบลบ้านดอน ตำบลดอนมะเกลือ ตำบลสระพังลาน และตำบลสระยายโสม) 
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอศรีประจันต์ อำเภอสามชุก และอำเภอหนองหญ้าไซ (เฉพาะตำบลหนองโพธิ์ ตำบลแจงงาม และตำบลหนองขาม)
เขตเลือกตั้งที่ 6.
เขตการเลือกตั้งที่ 6 ประกอบด้วยอำเภอด่านช้างและอำเภอเดิมบางนางบวช
บาลิสติกบอยส์ฟรอมเอ็กไซล์ไทรบ์

บาลิสติกบอยส์ ฟรอม เอ็กไซล์ไทรบ์ (ญี่ปุ่น: バリスティック ボーイズ・フロム・エグザイル・トライブ อังกฤษ BALLISTIK BOYZ from EXILE TRIBE หรือรู้จักในชื่อ บาลิสติกบอยส์ (BALLISTIK BOYZ)) เป็นวงบอยแบนด์ร้อง, เต้น และแร็ปสัญชาติญี่ปุ่น มีสมาชิก 7 คน วงได้ก่อตั้งขึ้นจากการร่วมมือกันของฮิโระและโดเบอร์แมนอินฟินิตี้ ระหว่างการแข่งขัน "โวคอลแบทเทิลออดิชั่น 5 (Vocal Battle Audition 5)" ก่อตั้งและบริหารโดยสังกัดแอลดีเอช วงได้เป็นส่วนหนึ่งของเอ็กไซล์ไทรบ์ และปัจจุบันเซ็นสัญญากับค่ายเพลงแอลดีเอชเรคคอร์ดส
พวกเขาเป็นวงแรกในเอ็กไซล์ไทรบ์ที่สมาชิกทั้งหมดนั้นได้ถือไมค์ในการร้องและแร็ปขณะทำการแสดง และไม่มีหัวหน้าวง พวกเขาเปิดตัวด้วยอัลบั้มแรก "BALLISTIK BOYZ" เมื่อวันที่ 22 พฤษภาคม 2019
ผลงาน.
การจัดอันดับสูงสุดในการจัดอันดับรายสัปดาห์ของออริก้อน 
 ประกาศชื่อแฟนคลับในวันที่ 11 ตุลาคม 2023 。
ตำบลบางตาวา

บางตาวา เป็นตำบลหนึ่งในอำเภอหนองจิก จังหวัดปัตตานี อยู่ทางเหนือของตัวอำเภอ ห่างจากที่ว่าการอำเภอหนองจิกประมาณ 2.7 กิโลเมตร และห่างจากศาลากลางจังหวัดปัตตานีประมาณ 12 กิโลเมตร ตามแนวทางหลวงแผ่นดินหมายเลข 42 (คลองแงะ–จุดผ่านแดนถาวรสุไหงโก-ลก) เป็น 1 ใน 5 ตำบลที่มีหมู่บ้านน้อยที่สุดในประเทศไทย กล่าวคือ มีหมู่บ้านเพียง 2 หมู่บ้าน
ที่ตั้งและอาณาเขต.
ตำบลบางตาวา มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบางตาวา มีพื้นที่ติดชายฝั่งทะเล แต่ปรากฏว่าคลองบางตาวา (คอลอตาวา) มีน้ำจืดตลอดปี ชาวบ้านจึงตั้งชื่อว่า "กวาลออาเยร์ตาวา" ซึ่งแปลว่า "ปากบางน้ำจืด" ต่อมาได้เปลี่ยนคำหลังเป็น "ตาวา" แปลว่า น้ำจืด และให้ชื่อตำบลว่า "บางตาวา" ราษฎรในหมู่บ้านส่วนใหญ่ประกอบอาชีพทำการประมงเป็นอาชีพหลัก และรับจ้างเป็นอาชีพรอง
ตำบลบางตาวาทั้งตำบลอยู่ในเขตองค์การบริหารส่วนตำบลบางตาวาซึ่งเดิมมีฐานะเป็นสภาตำบลบางตาวาในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลบางตาวาในวันที่ 25 ธันวาคม พ.ศ. 2539
การปกครอง.
พื้นที่ตำบลบางตาวา ประกอบด้วยหมู่บ้านทั้งสิ้นจำนวน 2 หมู่บ้าน มีจำนวนประชากร 3,857 คน แบ่งเป็นชาย 1,981 คน หญิง 1,876 คน (เดือนสิงหาคม 2564) เป็นตำบลที่มีจำนวนประชากรมากเป็นอันดับที่ 9 จาก 12 ตำบลในอำเภอหนองจิก
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
วัดหม้อคำตวง

วัดหม้อคำตวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดมี 2 ไร่ 2 งาน 53 ตารางวา
วัดหม้อคำตวงตั้งวัดเมื่อ พ.ศ. 2019 ในสมัยพระเจ้าติโลกราช แห่งราชวงศ์มังราย เดิมชื่อ วัดหมื่นตวงคำ หรือ วัดหมื่นคำตวง ตั้งชื่อตามฐานันดรศักดิ์ของผู้สร้างซึ่งมีฐานันดรศักดิ์เป็นยศหมื่น มีหน้าที่ตีทอง หลอมทอง ถวายแด่กษัตริย์ล้านนา ภายหลังเปลี่ยนชื่อวัดมาเป็น "วัดหม้อคำตวง" หมายถึง หม้อทองคำสำหรับตวงเงินตวงทอง วัดได้รับพระราชทานวิสุงคามสีมาเมื่อ พ.ศ. 2250
อาคารเสนาสนะที่สำคัญ ได้แก่ อุโบสถมีบันไดนาคปูนปั้นด้านหน้า ปูด้วยกระจกสีฟ้า วิหารศิลปะล้านนา หลังคาซดซ้อนชั้นลาดต่ำ หน้าบันประดับด้วยลายพรรณพฤกษาสีทอง เจดีย์ฐานทรงแปดเหลี่ยม ย่อเก็จ รองรับบัวถลาสามชั้น ถัดขึ้นไปเป็นองค์ระฆังขนาดเล็ก ถัดจากองค์ระฆังเป็นบัลลังก์สี่เหลี่ยม ปล้องไฉน ยกยอดฉัตรตามแบบล้านนา กุฏิสงฆ์ 2 ชั้น ศาลาการเปรียญ 2 หลัง ศาลาสรงน้ำพระเจ้าทันใจ ศาลาราย ศาลาเป็นที่ตั้งสมาคมโหราศาสตร์ ปูชนียวัตถุที่สำคัญ ได้แก่ พระพุทธรูปนามว่า "กิตติลาภมงคล" สร้างด้วยอิฐถือปูน หน้าตักกว้างประมาณ 5 ศอก สูงประมาณ 8 ศอก ปางมารวิชัย ประดิษฐานอยู่ในวิหาร และพระพุทธรูปทันใจ
โปเกมอน บริลเลียนท์ไดมอนด์ และ ไชนิงเพิร์ล

โปเกมอน บริลเลียนท์ไดมอนด์ และ ไชนิงเพิร์ล (; โรมาจิ: "Pocket Monsters Brilliant Diamond & Shining Pearl") เป็นวิดีโอเกมรีเมคที่เป็นการนำเกมโปเกมอน ไดมอนด์และเพิร์ลที่วางจำหน่ายใน พ.ศ. 2549 มากลับมาทำใหม่ พัฒนาโดยบริษัท ILCA และจัดจำหน่ายโดยบริษัท โปเกมอน จำกัดและนินเท็นโด สำหรับเกม "โปเกมอน" นี้มีการเปลี่ยนผู้พัฒนาครั้งแรกในรอบ 25 ปี เพราะแต่เดิมเกมฟรีก จะเป็นผู้พัฒนาโปเกมอนมาโดยตลอด ตัวเกมวางจำหน่ายทั่วโลกบนนินเท็นโด สวิตช์ ในวันที่ 19 พฤศจิกายน พ.ศ. 2564 (เป็นส่วนหนึ่งของการฉลองครบรอบ 25 ปีของโปเกมอน)
การลักพาตัวของอารีล คาสโตร

การลักพาของตัวอารีล คาสโตร เกิดขึ้นระหว่างปี ค.ศ. 2002 และ ค.ศ. 2004 เมื่อนายอารีล คาสโตรได้ลักพาตัวมิเชล ไนท์ อแมนด้า เบอร์รี่ และจอร์จินา "จีน่า" เดเจซุสและนำพวกเธอมากักขังไว้ในบ้านของเขาในย่านเทรมอนท์ เมืองคลีฟแลนด์ รัฐโอไฮโอ หญิงสาวทั้งสามคนถูกกักขังจนถึงวันที่ 6 พฤษภาคม ค.ศ. 2013 เมื่อเบอร์รี่ได้หนีออกไปพร้อมกับลูกสาววัยหกขวบของเธอ ซึ่งเธอได้คลอดออกมาในช่วงระหว่างถูกกักขัง และได้ติดต่อกับตำรวจ ตำรวจได้เข้าช่วยเหลือไนท์และเดเจซุสและจับกุมอารีล คาสโตรภายในไม่กี่ชั่วโมง
เมื่อวันที่ 8 พฤษภาคม ค.ศ. 2013 คาสโตรถูกตั้งข้อหาการลักพาตัวสี่กระทงและการข่มขืนสามกระทง เขายอมรับสารภาพว่าทำความผิดมากว่า 937 กระทงในข้อหาการข่มขืน การลักพาตัว และการฆาตกรรมอำมหิต ซึ่งเป็นส่วนหนึ่งของการต่อรองคำรับสารภาพ เขาถูกตัดสินจำคุกตลอดชีวิตบวกเพิ่ม 1,000 ปี โดยไม่มีสิทธิ์ในการรับทัณฑ์บน เมื่อวันที่ 3 กันยายน ค.ศ. 2013 หนึ่งเดือนในการตัดสินโทษของเขา คาสโตรได้เสียชีวิตลงด้วยการฆ่าตัวตาย โดยแขวนคอตัวเองด้วยผ้าปูที่นอนในห้องคุก
หยางเจียง

หยางเจียง  เป็นนครระดับจังหวัดทางตะวันตกเฉียงใต้ของมณฑลกวางตุ้ง สาธารณรัฐประชาชนจีน ทิศตะวันตกติดกับเม่าหมิง ทิศเหนือติดกับยฺหวินฝู ทิศตะวันออกติดกับเจียงเหมิน และทิศใต้ติดกับทะเลจีนใต้ ภาษาที่ใช้พูดในท้องถิ่นคือ ภาษาถิ่นเกาหยาง ซึ่งเป็นสาขาหนึ่งของภาษาจีนเยฺว่ จากข้อมูลการสำรวจสำมะโนประชากรปี 2020 หยางเจียงมีประชากร 2,602,959 คน โดยในจำนวนนี้อาศัยอยู่ในตัวเมือง 1,292,987 คน ซึ่งประกอบด้วยเขตเจียงเฉิงและอำเภอหยางตง
ประวัติศาสตร์.
ในสมัยราชวงศ์ชิง #เปลี่ยนทาง เป็นส่วนหนึ่งของแคว้นเจ้าชิ่ง และต่อมาได้แยกออกมาเป็นจังหวัดของตัวของ
เขตการปกครอง.
นครระดับจังหวัดหยางเจียง แบ่งออกเป็นเขตการปกครองระดับอำเภอทั้งหมด 4 แห่ง ประกอบด้วย 2 เขต, 1 นครระดับอำเภอ และ 1 อำเภอ
หยางเจียงตั้งอยู่ห่างจากกว่างโจวโดยรถประจำทางประมาณ 2 ชั่วโมง 30 นาที สถานที่ที่มีชื่อเสียง ได้แก่ หาดจ๋าพัว  และเกาะไห่หลิง 
เศรษฐกิจและวัฒนธรรม.
หยางเจียงเป็นที่ตั้งของหยางเจียงฉือปาจึ  บริษัทผู้ผลิตมีด
กลุ่มศิลปินหยางเจียงกรุ๊ปตั้งอยู่ในเมืองแห่งนี้ โดยผลงานของสมาชิกได้รับแรงบันดาลใจจากท้องถิ่น
หยางเจียงเป็นที่ตั้งของเครื่องปฏิกรณ์นิวเคลียร์ 6 เครื่อง ซึ่งเป็นสถานีพลังงานนิวเคลียร์ที่ใหญ่ที่สุดในประเทศจีน
ภูมิศาสตร์.
เมืองนี้ตั้งชื่อตามแม่น้ำมั่วหยาง 
เมืองนี้ได้รับผลกระทบจากแผ่นดินไหวขนาด 5.9 เมื่อวันที่ 25 กรกฎาคม 1969 ซึ่งคร่าชีวิตผู้คนไปมากกว่า 3,000 คน และเป็นที่ทราบว่าบริเวณนี้มีปริมาณรังสีพื้นหลัง (background radiation) ตามธรรมชาติในระดับสูง
หมายเหตุ.
<templatestyles src="Reflist/styles.css" />
แอลดีเอช (บริษัท)

แอลดีเอช เจแปน(#เปลี่ยนทาง , LDH JAPAN Inc.) เป็นบริษัทการจัดการและความบันเทิงของญี่ปุ่นที่ก่อตั้งโดยสมาชิกดั้งเดิม 6 คนของวงบอยแบนด์สัญชาติญี่ปุ่น เอ็กไซล์ ในปี 2003 ประธานบริษัทคือ ฮิโรยูกิ อิงาราชิ หัวหน้าวงเอ็กไซล์ ชื่อ "LDH" เป็นตัวย่อของ "Love (ความรัก) + Dream (ความฝัน) + Happiness (ความสุข)" บริษัทดำเนินการวงบอยแบนด์และเกิร์ลกรุ๊ปหลายวง และโรงเรียนความสามารถ ชื่อว่า "EXPG"
ในเดือนมกราคม 2017 บริษัทได้เปลี่ยนชื่อเป็น แอชดีเอชแจแปน (LDH Japan) และตั้งสาขาในต่างประเทศ ในสหรัฐอเมริกา, เอเชีย และ ยุโรป พวกเขาได้ก่อตั้งบริษัทใหม่ชื่อ แอลดีเอชเวิลด์ (LDH World) ซึ่งเป็นบริษัทแม่ของ 4 สาขา สำหรับแอลดีเอชเวิลด์นั้น ฮิโระได้รับหน้าที่เป็นหัวหน้าฝ่ายสร้างสรรค์ ในขณะที่เวอร์บอล, นิโก และ Dr. Romanelli (หรือ DRx) ได้รับการแต่งตั้งให้เป็นผู้บริหารฝ่ายสร้างสรรค์ มาซาทากะ โมริ ได้รับการแต่งตั้งเป็นประธานของแอลดีเอชเจแปน (LDH Japan), มาโกโตะ มัตสีดะ เป็นประธานของแอลดีเอชเอเชีย (LDH Asia), แอโฟรแจ็ก เป็นประธานของแอลดีเอชยุโรป (LDH Europe) และฮิโรทากะ โมริ เป็นประธานของแอลดีเอชอเมริกา (LDH USA) 
ศิลปิน.
ศิลปินกลุ่มและเดี่ยว.
จี๋จี๋

จี๋จี๋  เป็นเมืองหนึ่งตั้งอยู่ทางตะวันตกของเทศมณฑลหนานโถว ประเทศไต้หวัน จี๋จี๋เป็นเมืองที่มีพื้นที่เล็กที่สุดในไต้หวัน
เมืองนี้เป็นจุดหมายปลายทางยอดนิยมบนเส้นทางรถไฟสายจี๋จี๋ ในเดือนมีนาคม 2012 จี๋จี๋ได้รับการเสนอชื่อให้เป็นหนึ่งใน 10 เมืองท่องเที่ยวขนาดเล็กยอดนิยมโดยสำนักงานการท่องเที่ยวไต้หวัน
ประวัติศาสตร์.
ชาวจีนฮั่นจากจางโจวเริ่มอพยพเข้ามาในพื้นที่ในปี 1771 ชื่อ "จี๋จี๋" นี้มีต้นกำเนิดมาจากคำว่า "Chiv-Chiv" ซึ่งเป็นวลีในกลุ่มภาษาเกาะฟอร์โมซา
ในสมัยที่ญี่ปุ่นปกครองไต้หวัน (1895–1945) จี๋จี๋เป็นแหล่งรวบรวมและส่งออกการบูรที่ผลิตในพื้นที่บริเวณนี้ จี๋จี๋ในปี 1940 ได้ใช้ชื่อการปกครองว่า เมืองชูชู (集集街) อำเภอนีตากะ (新高郡) จังหวัดไทจู (ปัจจุบันคือไถจง) อาณาเขตเมืองจี๋จี๋ในสมัยนั้นมีพื้นที่ขนาดใหญ่กว่ามาก ซึ่งกินพื้นที่ไปถึงตำบลฉุยหลี่ในปัจจุบันด้วย
ในปี 1946 อำเภอนีตากะได้เปลี่ยนชื่อเป็นเขตยฺวี่ชาน (玉山區) เทศมณฑลไถจง ต่อมาในปี 1950 ตำบลฉุยหลี่ก็ได้แยกออกจากเมืองจี๋จี๋ ในช่วงสงครามโลกครั้งที่ 2 เครื่องบินทิ้งระเบิดของสหรัฐถูกยิงโดยปืนใหญ่ของญี่ปุ่น เป็นเหตุให้นักบินเสียชีวิต 4 นาย เมืองนี้เป็นจุดเหนือศูนย์เกิดแผ่นดินไหวในเหตุการณ์แผ่นดินไหวปี 1999 ซึ่งก่อให้เกิดความเสียหายอย่างมาก
ประชากรศาสตร์.
ณ เดือนธันวาคม 2016 จี๋จี๋มีประชากรทั้งหมด 11,035 คน เป็นชาย 5,745 คน และหญิง 5,290 คน โดยในอดีตมีจำนวนประชากรสูงสุดอยู่ที่ 16,395 คนในปี 1970 และลดลงอย่างต่อเนื่องตั้งแต่นั้นเป็นต้นมา ในทางตรงกันข้าม จำนวนครัวเรือนได้เพิ่มขึ้นจาก 2,772 หลังคาเรือนในปี 1970 เป็นสูงสุด 4,376 หลังคาเรือนในปี 2014 และลดลงเล็กน้อยเป็น 4,308 ในปี 2016
ภูมิศาสตร์.
จี๋จี๋มีอาณาเขตทางทิศเหนือติดกับจงเหลียว ทิศตะวันตกติดกับหมิงเจียน ทิศใต้ติดกับจู๋ชานและลู่กู่ และทิศตะวันออกติดกับฉุยหลี่ มีแม่น้ำจั๋วฉุ่ยไหลไปทางทิศตะวันตกตามแนวอาณาเขตทางด้านใต้ของเมือง เมืองจี๋จี๋มีพื้นที่รวม 49.72 ตารางกิโลเมตร จุดต่ำสุดในเมืองอยู่ที่ 230 เมตรเหนือระดับน้ำทะเล และจุดสูงสุดคือภูเขาจี๋จี๋ต้าชาน (集集大山) ซึ่งสูงจากระดับน้ำทะเล 1392 เมตร เมืองนี้มีลักษณะเป็นภูเขาค่อนข้างมากและล้อมรอบด้วยภูเขาทุกด้าน
เขตการปกครอง.
จี๋จี๋แบ่งเขตการปกครองออกเป็น 11 หมู่บ้านในเมือง (里 "หลี่") ได้แก่
<templatestyles src="Div col/styles.css"/>
การเมือง.
ในการเลือกตั้งนายกเทศมนตรีเมืองจี๋จี๋ปี 2014 ผู้ชนะคือ เฉิน จี้เหิง (陳紀衡) วัย 29 ปีจากพรรคชู่ตั่ง (樹黨) ซึ่งเป็นพรรคที่จัดตั้งขึ้นใหม่ ซึ่งสื่อมองว่าเป็นเรื่องที่น่าแปลกใจ
การขนส่ง.
เมืองจี๋จี๋มีรถไฟให้บริการโดยมีสถานีตั้งอยู่ 2 แห่ง ได้แก่ สถานีจี๋จี๋ และสถานีหลงเฉวียน บนทางรถไฟสายจี๋จี๋ของการรถไฟไต้หวัน
ฆวนมิ

ฆวน มิเกล ฆิเมเนซ โลเปซ (เกิด 20 พฤษภาคม ค.ศ. 1993) หรือรู้จักกันในนาม ฆวนมิ  เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้าให้แก่เฆตาเฟ สโมสรในลาลิกา 
เขาเริ่มต้นการลงเล่นฟุตบอลอาชีพครั้งแรกกับมาลากา ใน ค.ศ. 2010 ในฐานะนักเตะที่ได้รับการผลักดันขึ้นมาจากทีมชุดเยาวชนของสโมสร เขายังได้ถูกยืมตัวไปราซินเดซันตันเดร์ใน ค.ศ. 2013 ใน 2 ปีถัดมาเขาย้ายไปในพรีเมียร์ลีกโดยเล่นให้แก่เซาแทมป์ตัน หลังจากได้รับโอกาสลงเล่นเป็นตัวจริงเพียง 2 นัด เขาก็ย้ายกลับสู่สเปนกับเรอัลโซซิเอดัดในปีถัดมา โดยลงเล่นมากถึง 113 นัดให้แก่ทีม ก่อนที่เบติสจะซื้อตัวเขาไปร่วมทีมด้วยค่าตัว 8 ล้านยูโรใน ค.ศ. 2019
ฆวนมิเป็นส่วนหนึ่งของทีมที่ชนะเลิศฟุตบอลชิงแชมป์แห่งชาติยุโรปรุ่นอายุไม่เกิน 19 ปี ในค.ศ. 2011 และ 2012 เขายังได้ลงเล่นกับทีมชาติชุดใหญ่ครั้งแรกและเป็นนัดเดียวจนถึงปัจจุบันใน ค.ศ. 2015 ในนัดที่แพ้เนเธอร์แลนด์ 2–0 ที่อัมสเตอร์ดัมอาเรนา
 "ณ วันที่ 23 มีนาคม ค.ศ. 2022"
 "ณ วันที่ 22 พฤศจิกายน ค.ศ. 2021"
เกียรติประวัติ.
เรอัลเบติส
สเปน อายุไม่เกิน 19 ปี
องค์การอัมพาตโลก

องค์การอัมพาตโลก (อักษรย่อ: WSO) เป็นสมาคมทางการแพทย์ที่ไม่แสวงหาผลกำไรที่ทำงานเพื่อสร้างความตระหนักในการป้องกันและรักษาโรคหลอดเลือดสมองเฉียบพลัน องค์กรก่อตั้งขึ้นใน ค.ศ. 2006 จากการควบรวมกิจการของสององค์การก่อนหน้านี้ ได้แก่ สมาคมโรคหลอดเลือดสมองเฉียบพลันนานาชาติ (ISS) และสหพันธ์โรคหลอดเลือดสมองเฉียบพลันโลก (WSF) สมาชิกประกอบด้วยทั้งบุคคลระดับอาชีพและองค์การที่มีเป้าหมายเดียวกับองค์การอัมพาตโลก
ภารกิจ.
ภารกิจขององค์การอัมพาตโลกคือ "ให้การเข้าถึงการดูแลโรคหลอดเลือดสมองเฉียบพลัน รวมทั้งเพื่อส่งเสริมการวิจัยและการสอนในด้านนี้ ซึ่งจะปรับปรุงการดูแลผู้ป่วยโรคหลอดเลือดสมองเฉียบพลันทั่วโลก" สมาคมยังทำงานเพื่อ "เพิ่มความชัดเจนและความน่าเชื่อถือของกิจกรรมต่าง ๆ ในหมู่แพทย์โรคหลอดเลือดสมองเฉียบพลัน, นักวิจัย, ผู้เชี่ยวชาญด้านสุขภาพอื่น ๆ, องค์การวิชาชีพและการวางแผนระดับนานาชาติ รวมถึงประชาชนทั่วไป"
กิจกรรม.
องค์การอัมพาตโลกเป็นเจ้าภาพการประชุมเป็นทางการทุกสองปีที่ให้การประชุมเชิงปฏิบัติการการสร้างทักษะให้กับผู้เข้าร่วม ในอดีต การประชุมดังกล่าวได้ดึงดูดผู้เข้าร่วมได้มากถึง 2,400 คน ในแต่ละปีองค์การอัมพาตโลกยังรับรองการประชุมหลายครั้งที่เป็นเจ้าภาพโดยสมาคมภูมิภาคแห่งชาติที่เป็นสมาชิกขององค์การอัมพาตโลก
องค์การอัมพาตโลกรับผิดชอบในการก่อวันหลอดเลือดสมองโลกและการรณรงค์ที่เกี่ยวข้อง ซึ่งวันหลอดเลือดสมองโลกได้จัดขึ้นเมื่อวันที่ 29 ตุลาคมในแต่ละปี
องค์การอัมพาตโลกดำเนินการเวิลด์สโตรกอะแคเดมี ซึ่งเป็นแพลตฟอร์มอีเลิร์นนิงระดับโลกสำหรับการศึกษาโรคหลอดเลือดสมองเฉียบพลัน
สิ่งพิมพ์.
องค์การอัมพาตโลกจัดทำวารสาร"อินเตอร์เนชันแนลเจอร์นัลออฟสโตรก"รายสองเดือน ที่จัดพิมพ์โดยบริษัทสำนักพิมพ์เซจ วารสารนี้มีทั้งผลงานต้นฉบับและบทวิเคราะห์เฉพาะแห่ง โดยเน้นที่ลักษณะทางคลินิกของโรคหลอดเลือดสมองเฉียบพลัน ซึ่งมีการมุ่งเน้นในระดับนานาชาติ โดยมีบรรณาธิการจากหกภูมิภาคที่แตกต่างกัน วารสารนี้ได้รับการจัดทำขึ้นใน ค.ศ. 2005 และกลายเป็นสิ่งพิมพ์อย่างเป็นทางการขององค์การอัมพาตโลก โดยมีการก่อตั้งองค์การใน ค.ศ. 2006
สมาชิกคณะกรรมการ.
มีสมาชิกคณะกรรมการที่มาจากการเลือกตั้ง 20 คนจากสิบแดนภูมิภาค
มุน แท-อิล

มุน แท-อิล (เกิด 14 มิถุนายน พ.ศ. 2537) รู้จักกันในชื่อ แทอิล เป็นนักร้องชาวเกาหลีใต้ เขาเป็นอดีตนักร้องหลักของบอยแบนด์ชาวเกาหลีใต้วงเอ็นซีทีและยูนิตย่อย เอ็นซีทียู และ เอ็นซีที 127 ภายใต้ค่ายบันเทิงเอสเอ็มเอนเตอร์เทนเมนต์ แทอิลเดบิวต์ในเดือนเมษายน พ.ศ. 2559 ในยูนิตหมุนเวียนอ็นซีทียู และกลายเป็นสมาชิกของยูนิต เอ็นซีที 127 ในกรุงโซลในเดือนกรกฎาคม พ.ศ. 2559 ในปี พ.ศ. 2567 แทอิล ถูกสอบสวนในคดีอาชญากรรมทางเพศ และได้ยุติการทํางานร่วมกับ NCT
อาณานิคมจาเมกา

อาณานิคมจาเมกา  เป็นอาณานิคมโพ้นทะเลของอังกฤษ ตั้งแต่ปีค.ศ. 1655 เมื่ออังกฤษเข้ายึดครองจาเมกาจากการปกครองของสเปน และเป็นอาณานิคมของบริเตนใหญ่ตั้งแต่ปีค.ศ. 1707 ถึง 1962 และได้รับเอกราช โดยจาเมกาเป็นอาณานิคมในพระองค์ตั้งแต่ปีค.ศ. 1866
แหล่งอ้างอิง.
<templatestyles src="Reflist/styles.css" />
Pranceacanthus

Pranceacanthus เป็นสกุลของพืชดอกที่อยู่ในวงศ์ Acanthaceae. มีเพียงสปีชีส์เดียวคือ 
"Pranceacanthus coccineus" 
ถิ่นกำเนิดของมันคือโบลิเวีย และ (ตอนกลางตอนเหนือและตะวันตก) บราซิล
Praravinia

Praravinia เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือมาเลเซีย
สปีชีส์ในสกุล ได้แก่:
<templatestyles src="Div col/styles.css"/>
Prismatocarpus

Prismatocarpus เป็นสกุลของพืชดอกที่อยู่ในวงศ์ Campanulaceae.
ถิ่นกำเนิดของมันคือสาธารณรัฐแอฟริกาใต้
สปีชีส์ในสกุล ได้แก่:
<templatestyles src="Div col/styles.css"/>
Pristimera

Pristimera เป็นสกุลของพืชดอกที่อยู่ในวงศ์ Celastraceae.
ถิ่นกำเนิดของมันคือเขตร้อนและกึ่งเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Ptyssiglottis

Ptyssiglottis เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือเขตร้อนเอเชีย
สปีชีส์ในสกุล ได้แก่:
<templatestyles src="Div col/styles.css"/>
Pycnophyllum

Pycnophyllum เป็นสกุลของพืชดอกที่อยู่ในวงศ์ Caryophyllaceae.
ถิ่นกำเนิดของมันคืออเมริกาใต้ตะวันตกถึงตะวันตกเฉียงเหนือของอาร์เจนตินา
สปีชีส์ในสกุล ได้แก่:
<templatestyles src="Div col/styles.css"/>
เท็น โกไคเจอร์

เท็น โกไคเจอร์ (; โรมาจิ: "Ten Gokaijā") เป็นภาพยนตร์รูปแบบวิซิเน็กซ์ของซีรีส์ซูเปอร์เซ็นไตซีรีส์ เข้าฉายเมื่อวันที่ 12 พฤศจิกายน ค.ศ. 2021 ในโรงภาพยนตร์ที่ร่วมรายการ และวางจำหน่ายเมื่อวันที่ 9 มีนาคม ค.ศ. 2022 ความยาว 61 นาที
ประวัติ.
เท็น โกไคเจอร์เป็นผลงานภาพยนตร์รูปแบบวีซิเน็กซ์ ลำดับที่ 9 โดยเป็นผลงานฉลองครบรอบ 10 ปีของ ขบวนการโจรสลัด โกไคเจอร์ ซูเปอร์เซ็นไตซีรีส์ลำดับที่ 35 โดยเรื่องราวของเรื่องเกี่ยวกับการพนันถูกกฏหมายที่ชื่อว่าซูเปอร์เซ็นไตดาบี้โคลอสเซียม
ด้านชื่อเรื่องได้ตัดคำว่าขบวนการโจรสลัดออกไปเนื่องจากป้องกันชื่อเลียนแบบ และชื่อเรื่องมีการล้อเลียนชื่อภาพยนตร์ ชิน ก็อดซิลล่า ชิน อุลตร้าแมน ชิน มาสค์ไรเดอร์
ในการออกฉายครั้งแรกจากผลอันดับยอดรายได้ภาพยนตร์ในญี่ปุ่นในวันที่ 13 และ 14 พฤศจิกายน ค.ศ. 2021 ช่วงสุดสัปดาห์ ได้อยู่ในอันดับที่ 9 เป็นวีซิเน็กซ์เรื่องแรกที่ได้ติดอันดับภาพยนตร์ที่เข้าชมมากที่สุด
รัฐมนตรีกลาโหมที่เป็นผู้นำการจัดตั้งแข่งขันซูเปอร์เซ็นไตดาบี้โคลอสเซียม เป็นผู้ที่ร่วมมือกับกลุ่มโจรสลัดบาคูทที่ปลอมตัวเป็นมนุษย์
นักวิทยาศาสตร์ของกระทรวงกลาโหม เป็นผู้พัฒนาดัดแปลงอาวุธรัปปารัปเตอร์ใหม่ให้สามารถสร้างระบบการแข่งขันซูเปอร์เซ็นไต ตัวจริงคือเด็กหนุ่มที่เคยเจอกับมาเวลรัสเมื่อ 10 ปีก่อน
ผู้ประกาศการแข่งขันซูเปอร์เซ็นไตดาบี้โคลอสเซียม บนแบทเทิลอารีน่า มีน้ำเสียงคล้ายโมไบเรทของโกไคเจอร์
ผู้บรรยายการแข่งขันซูเปอร์เซ็นไตดาบี้โคลอสเซียม ชื่อและหน้าตาคล้ายบาสโก้ ทา โจโรเกีย มีลักษณะเด่นคือมักจะพกตุ๊กตาถือฉาบติดตัวมา
ตัวแทนทูตสันถวไมตรีของซูเปอร์เซ็นไต เป็นผู้ร่วมบรรยายการแข่งขันร่วมกับมัตสึโอดะ
กลุ่มนักเรียนหญิงที่ดูการแข่งขันซูเปอร์เซ็นไตดาบี้โคลอสเซียม มีลักษณะเด่นคือมีเสื้อชุดนักเรียนมัธยมปลายสีเหลืองและสีชมพู
คิราเมซิลเวอร์จาก ขบวนการมณีมนตรา คิราเมเจอร์ เจ้าชายแห่งดาวคริสทาเลีย
หัวหน้าของกลุ่มโจรสลัดบาคูท เป็นผู้ทำลายเรือโกไคแกลเลียนและได้ปะทะกับมาเวลรัส เมื่ออยู่ในโลกมนุษย์ได้ปลอมตัวและได้เป็นผู้ช่วยของรัฐมนตรีกลาโหม โดยทำหน้าที่เป็นผู้ควบคุมการทำงานของซูเปอร์เซ็นไตดาบี้โคลอสเซียม
การแข่งขันซูเปอร์เซ็นไตที่นำเรนเจอร์คีย์ที่ถูกเรียกมาจากรับปารัปเตอร์ของบาสโก้ที่ดัดแปลงมาใช้โดยรูปแบบการแข่งขันเป็นการแข่งขันรูปแบบเดิมพันในการต่อสู้ ด้วยใช้พนันเข้ามาเกี่ยวข้อง และด้วยการแข่งขันที่ได้รับความนิยมถึง 80% ทำให้มีรายได้ใช้จ่ายในการบำรุงรักษาอุปกรณ์และทางกลาโหม
โล่ที่มาจากดาวคริสทาเรีย มีความสามารถในการเผยโฉมหน้าตัวจริงของกลุ่มโจรสลัดบาคูทที่ปลอมตัวเป็นมนุษย์
ไอเท็มหลักในการแปลงร่างของโกไคเจอร์ ในครั้งนี้ได้เพิ่มเรนเจอร์คีย์จากขบวนการหลังตั้งแต่จูโอเจอร์จนถึงคิราเมเจอร์จากเดิมที่เพิ่มเติมจากโกบัสเตอร์ถึงนินนินเจอร์ที่ปรากฏในจูโอเจอร์
เรนเจอร์คีย์ที่แปรสภาพจากคริสตัลสีแดงที่อยู่ในโกไคแกลเลียนที่ถูกกลุ่มโจรสลัดบาคูทที่ทำลายไป
;ครอสอาร์เมอร์โหมด (クロスアーマーモード)
;แกลเลียนอาร์เมอร์โหมด (ガレオンアーマーモード)
เมษสังกรานติ

เมษสังกรานติ หรือ ปีใหม่สุริยคติฮินดู หมายถึงวันแรกในวัฏจักรปีแบบสุริยคติ หรือคือวันขึ้นปีใหม่ในปฏิทินสุริย-จันทรคติแบบฮินดู ในปฏิทินฮินดู มีปีใหม่จันทรคติเช่นกัน ซึ่งมีความสำคัญกว่าในเชิงศาสนา และมีวันที่แตกต่างกันไประหว่างระบบ"อมนฺต" กับ "ปุรีนามนฺต" รอบปีแบบสุริยคติยังมีความสำคัญมากกว่าในปฏิทินของอัสสัม, โอริยา, ปัญจาบ, มลยาฬัม, ทมิฬ และ เบงกอล
ตำราสันสกฤตโบราณถือว่าวันนี้เป็นวันที่แทนที่การเคลื่อนตัวแบบเฉพาะของดวงอาทิตย์ เมษสังกรานติเป็นหนึ่งในสิบสองสังกรานติของปฏิทินแบบอินเดีย โดยในคัมภีร์ดาราศาสตร์โบราณของอินเดียเชื่อมโยงวันเมษสังกรานติเข้ากับวันที่เปลี่ยนผ่านเข้าสู่ราศีเมษ
เมษสังกรานติมักตรงกับ 13 เมษายน มีบางปีที่ตรงกับ 14 เมษายน วันนี้ยังเป็นวันที่เป็นรากฐานของเทศกาลสำคัญในศาสนาฮินดู, ศาสนาซิกข์ และศาสนาพุทธ เช่นไวสาขี และวิสาขะ
ศัพทมูล.
"สังกรานติ" (สํกฺรานฺติ) แปลว่า "การเปลี่ยนผ่าน" โดยเฉพาะในแง่ของการเคลื่อนที่ย้ายตัวของดวงดาว ส่วน "เมษ" แปลว่าแกะ หรือคือราศีเมษ "เมษสังกรานติ" หมายถึงวันที่ชัดเจนตามระบบดาราศาสตร์ในปฏิทินสันสกฤตโบราณ ในการศึกษาระบบเวทางคะ ในศาสตร์ของชโยติศ และในเอกสารยุคถัดมา เช่น สุรยสิทธันตะ